

**Penodi Uwch Safonwr**

**Lefel A Saesneg Iaith**

Mae angen Uwch Safonwr ar gyfer cymwysterau Lefel A Saesneg Iaith CBAC ac Eduqas. Bydd yn ofynnol i'r ymgeisydd llwyddiannus gadw mewn cysylltiad agos â'r tîm TAG Saesneg Iaith, ac i sicrhau bod gofynion y cymhwyster hwn yn cael eu bodloni'n llawn. Disgwylir iddo/iddi gyfrannu at hyfforddi safonwyr yn ôl yr angen, ac arwain y broses safoni yng nghynhadledd y safonwyr. Hefyd bydd disgwyl iddo/iddi gyfrannu at rhaglen DPP ac i fod yn rhan o'r tîm yn ystod y broses ddyfarnu.

**Cyfrifoldebau'r Uwch Safonwr**

Mae'r Uwch Safonwr yn gyfrifol am safonau cymedroli'r gwaith a asesir yn fewnol mewn canolfannau. Rhaid i’r Uwch Safonwr wneud y canlynol:

* cynghori ar benodi, hyfforddi ac ailbenodi safonwyr, lle bo angen gwneud hynny
* mynychu ac arwain y broses safoni yng nghynadleddau’r safonwyr a/neu gyfarfodydd ar gyfer dethol eitemau safoni fel y bo'n briodol, mynychu unrhyw gyfarfodydd dyfarnu yn ôl gofynion CBAC
* goruchwylio gwaith aelodau ei d/thîm ac archwilio, drwy samplu, safonau marcio'r safonwyr
* monitro safonau marcio pob safonwr, a gweithredu'n briodol i sicrhau cywirdeb a chysondeb
* goruchwylio a chymeradwyo adroddiadau canolfannau a baratowyd gan safonwyr
* paratoi adroddiad cyffredinol i fformat a ddiffinnir gan CBAC gan adlewyrchu ar berfformiad, asesiad a gweinyddiaeth ymgeiswyr
* bod ar gael i gynnal adolygiadau o farcio i yn ôl gofynion CBAC yn ymwneud ag Ymholiadau am Ganlyniadau yn ystod y cyfnodau perthnasol

Mae swydd yr Uwch Safonwr yn ganolog i weithrediad y cymhwyster ac mae angen ymrwymo amser sylweddol iddi. Mae angen i Uwch Safonwyr fod ar gael am o leiaf 5 diwrnod y flwyddyn i fynychu cyfarfodydd. Gall y cyfnod hwn gynnwys dyddiau yn ystod y tymor, ar benwythnosau ac yn ystod y gwyliau. Mae taliadau rhyddhau ar gael i ganolfannau. Bydd hyn yn galluogi i ddeiliad y swydd fynychu cynadleddau safonwyr (un diwrnod), a'r cynadleddau dyfarnu. Yn ogystal, efallai y bydd gofyn i Uwch Safonwyr wneud cyflwyniadau yn nigwyddiadau DPP CBAC.

Am ragor o wybodaeth, cysylltwch â Kirsten Wilcock ar (029) 2026 5091 neu e-bostiwch kirsten.wilcock@wjec.co.uk. Dyddiad cau cyflwyno'r ffurflenni cais yw **19 Hydref 2020.**

**Sut i wneud cais**:

Os ydych chi'n dymuno gwneud cais am y swydd, ac **nad ydych** **yn gweithio i CBAC** ar hyn o bryd, ewch i [https://penodedigion.cbac.co.uk](https://appointees.wjec.co.uk) a chlicio 'Gwneud Cais i fod yn Arholwr' i lenwi'r ffurflen gais.

**Os ydych chi'n gweithio i CBAC ar hyn o bryd**, mewngofnodwch i'ch cyfrif Porth Rheoli Penodedigion (gan ddefnyddio eich enw defnyddiwr newydd) a chliciwch ar yr eicon 'Fy Nghais' ar yr hafan. Sicrhewch eich bod yn ychwanegu rôl yr Uwch Safonwr ar gyfer CBAC TAG Astudio’r Cyfryngau ar y tab 'maes pwnc.' Sicrhewch bod pob adran arall o'ch cais yn gyflawn, gan gynnwys eich cymwysterau a'ch cyflogaeth, a bod eich datganiad ategol yn adlewyrchu eich cais ar gyfer y rôl hon.

Os oes angen unrhyw gymorth pellach arnoch wrth lenwi'r ffurflen gais, cysylltwch â:-

|  |  |  |
| --- | --- | --- |
| Rob Reynoldsrob.reynolds@wjec.co.uk0290 265 050 | neu | Beth Edgarbeth.edgar@wjec.co.uk02920 265 476 |